Document ID: 32000R2865

Kommissionens forordning (EF) nr. 2865/2000
af 27. december 2000
om ændring af forordning (EF) nr. 1899/97 om gennemførelsesbestemmelser for anvendelse i æg- og fjerkrækødssektoren af den ordning, der er fastsat i Rådets forordning (EF) nr. 3066/95, (EF) nr. 1727/2000, (EF) nr. 2290/2000, (EF) nr. 2433/2000, (EF) nr. 2434/2000 og (EF) nr. 2435/2000, og om ophævelse af forordning (EØF) nr. 2699/93 og (EF) nr. 1559/94
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2851/2000 af 22. december 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Polen, og om ophævelse af Rådets forordning (EF) nr. 3066/95(1), særlig artikel 1, stk. 4,
under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg(2), senest ændret ved Kommissionens forordning (EF) nr. 1516/96(3), særlig artikel 22,
under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød(4), senest ændret ved Kommissionens forordning (EF) nr. 2916/95(5), særlig artikel 22, og
ud fra følgende betragtninger:
(1) Ved Kommissionens forordning (EF) nr. 1899/97 af 29. september 1997 om gennemførelsesbestemmelser for anvendelse i æg- og fjerkrækødssektoren af den ordning, der er fastsat i Rådets forordning (EF) nr. 3066/95, (EF) nr. 1727/2000, (EF) nr. 2290/2000, (EF) nr. 2433/2000, (EF) nr. 2434/2000 og (EF) nr. 2435/2000 og om ophævelse af forordning (EØF) nr. 2699/93 og (EF) nr. 1559/94(6), senest ændret ved forordning (EF) nr. 2704/2000(7), er der fastsat gennemførelsesbestemmelser for anvendelse i æg- og fjerkrækødssektoren af den ordning, der er fastsat i Europaaftalerne. Den bør, for så vidt angår Polen, ændres i forhold til de bestemmelser for æg- og fjerkrækødsprodukter, der er vedtaget ved forordning (EF) nr. 2851/2000.
(2) For at begrænse potentielle samhandelsproblemer, der i en overgangsperiode kan opstå som følge af den samtidige anvendelse af to forskellige forvaltningsmåder for visse toldkontingenter for fjerkrækød, nemlig forvaltning af en kvartalsordning for importlicenser og forvaltning efter først til mølle-princippet, jf. bestemmelserne i artikel 308a, 308b og 308c i Kommissionens forordning (EØF) nr. 2454/93(8), senest ændret ved forordning (EF) nr. 2787/2000(9), bør de erhvervsdrivende kunne annullere licenser med frigivelse af de tilhørende sikkerheder.
(3) Der bør fastsættes en frist for anmodninger om annullering for at give de erhvervsdrivende en rimelig tid til at indgive dem.
(4) Denne forordning bør fra den 1. januar 2000 anvendes sideløbende med forordning (EF) nr. 2851/2000.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Æg og Fjerkrækød -
UDSTEDT FØLGENDE FORORDNING:
Artikel 1
I forordning (EF) nr. 1899/97 foretages følgende ændringer:
1) Forordningens titel affattes således:"om gennemførelsesbestemmelser for anvendelse i æg og fjerkrækødssektoren af den ordning, der i forbindelse med Europaaftalerne med de central- og østeuropæiske lande er fastsat ved Rådets forordning (EF) nr. 1727/2000, (EF) nr. 2290/2000, (EF) nr. 2433/2000, (EF) nr. 2434/2000, (EF) nr. 2435/2000 og (EF) nr. 2851/2000, og om ophævelse af forordning (EØF) nr. 2699/93 og (EF) nr. 1559/94".
2) Artikel 1, stk. 1, affattes således:"Ved indførsel til Fællesskabet under de ordninger, der er fastsat ved forordning (EF) nr. 1727/2000, (EF) nr. 2290/2000 (EF) nr. 2433/2000, (EF) nr. 2434/2000, (EF) nr. 2435/2000 og (EF) nr. 2851/2000, af produkter, der er anført i bilag I til nærværende forordning, skal der fremlægges importlicens."
3) Artikel 2 affattes således:
"Artikel 2
De mængder, der er omhandlet i artikel 1, fordeles på hver af de perioder, som er anført i bilag I, på følgende måde:
- 25 % i perioden 1. juli til 30. september
- 25 % i perioden 1. oktober til 31. december
- 25 % i perioden 1. januar til 31. marts
- 25 % i perioden 1. april til 30. juni."
4) Bilag I, del B, affattes som angivet i bilag I til nærværende forordning.
Artikel 2
De mængder, der er disponible for ansøgninger for perioden 1. januar til 31. marts 2001, er fastsat i bilag II til denne forordning.
Artikel 3
1. For de importlicenser, der i henhold til forordning (EF) nr. 1899/97 er udstedt for produkter henhørende under gruppe 12, 14, 15 og 16 som omhandlet i del B i bilag I til forordning (EF) nr. 1899/97 i den ordlyd, der var gældende inden ikrafttrædelsen af nærværende forordning, og for hvilke ansøgning er blevet indgivet mellem den 1. og 10. juli 2000 eller mellem den 1. og 10. oktober 2000, kan indehaveren inden den 31. marts 2001 ansøge om, at licensen annulleres og sikkerheden frigives.
2. Medlemsstaterne meddeler inden udgangen af den følgende måned Kommissionen den månedlige mængde, der er annulleret licenser for, for hver af de ovennævnte grupper med angivelse af perioden for ansøgningerne.
Artikel 4
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 1. januar 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. december 2000.

Labels: 3
17